L 14852 Jurnalul Oficial al Uniunii Europene 20.5.2014 REGULAMENTUL DELEGAT (UE) nr. 531 /2014 AL COMISIEI din 12 martie 2014 de modificare a anexei I la Regulamentul (UE) nr. 211/2011 al Parlamentului European şi al Consiliului privind inițiativa cetăţenească COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 211/2011 al Parlamentului European și al Consiliului din 16 februarie 2011 privind inițiativa cetățenească ('), în special articolul 7 alineatul (3), întrucât: (1) Articolul 7 alineatul (2) din Regulamentul (UE) nr. 211/2011 prevede că, în cel puțin un sfert dintre statele membre, numărul minim de semnatari ai unei inițiative cetățeneşti trebuie să corespundă numărului de deputați în Parlamentul European aleși în fiecare stat membru, înmulțit cu 750. Aceste numere minime sunt stabilite în anexa I la regulament. (2) La 28 iunie 2013, Consiliul European a adoptat Decizia 2013/312/UE a Consiliului European de stabilire a componenței Parlamentului European ('). Decizia respectivă, care a intrat în vigoare la 30 iunie 2013, stabileşte numărul de reprezentanți în Parlamentul European, aleși în fiecare stat membru, pentru legislatura 2014-2019. Legislatura 2014-2019 începe la 1 iulie 2014. (3) Anexa I la Regulamentul (UE) nr. 211/2011 ar trebui modificată în consecință, ADOPTĂ PREZENTUL REGULAMENT: Articolul 1 Anexa I la Regulamentul (UE) nr. 211/2011 se înlocuieşte cu anexa la prezentul regulament. Articolul 2 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Se aplică de la 1 iulie 2014. Prezentul regulament este obligatoriu în toate elementele sale şi se aplică direct în toate statele membre. Adoptat la Bruxelles, 12 martie 2014. Pentru Comisie Președintele JosE Manuel BARROSO () JOL65,11.32011,p.1. () JOL181,29.6.2013, p. 57.